section_heading: Klupska karijera
paragraph_text: Igor Jovićević počeo je igrati nogomet u mladoj momčadi zagrebačkog Dinama. Već sa 17 godina potpisao je, u ljeto 1991. godine, ugovor s Real Madridom. 1990-ih bio je oslovljavan nasljednikom Zvonimira Bobana,Tomislav Židak, Tri tamne priče, Jutarnji list, 2. veljače 2008., pristupljeno 18. siječnja 2017. no kasnije je zaigrao samo u B momčadi madridskoga kluba, a u kojoj je tada nastupao s mladim igračima Raúlom, Gutijem, Juanom Esnáiderom, Urzaizom, Danijem i inima. Njegovu karijeru poremetila je teška ozljeda koju je zadobio igravši s hrvatskom reprezentacijom protiv Ukrajine. Nakon stanke od godine dana, vratio se u Hrvatsku i zaigrao u drugome zagrebačkome klubu, NK Zagrebu. No nakon ozljede Jovićević nije bio više isti igrač. Igrao je još u Japanu, Brazilu, Francuskoj, Kini, Ukrajini te završio igračku karijeru ponovno u Kini, s novom ozljedom koljena, u dobi od 32 godine.